
Linnavara tasuta kasutusse andmine
1. Asjaolud ja menetluse käik

Narva Linnavolikogu 25.10.2007.a. otsusega nr 387 „Linnavara kasutusse andmine“ anti SA-le Narva Tööstuspark üle aadressil Kerese 20, Narva asuva hoone ruume üldpinnaga 621,9 m² tasuta kasutusse tähtajaga 5 aastat. Teistes hoone ruumides asusid tol ajal Narva Koorikool ja linna asutuste arhiiviruumid. Alates 01.09.2008.a. töötab Narva Koorikool teises hoones ja arhiivid viiakse tõenäoliselt 2008. aasta lõpuks Narva Linnaarhiivi.

Narva Linnavalitsuse linnavarakomisjoni 24.09.2008.a. istungil (protokoll nr 11) oli arutatud hoone tasuta kasutusse andmine SA-le Narva Tööstuspark ja otsustati nõustuda hoone aadressil Kerese 20, Narva tasuta kasutusse andmisega SA-le Narva Tööstuspark tähtajaga 25 aastat Ettevõtluse arenduskeskuse loomiseks, tingimusel, et säilitatakse hoones asuvad arhiivid kuni nende üleviimiseni hoonesse aadressil Linda 4, narva.
 

2. Õiguslikud alused

Vastavalt Narva Linnavolikogu 17.03.2005.a. määrusega nr 14/52 vastuvõetud „Linnavara kasutusse andmise korra“ punktile 5.1.1 otsustuse kinnisasjade kasutusse andmisel tähtajaga 25 (kakskümmend viis) aastat või kauemaks võtab vastu linnavolikogu.
Sama korra punkti 7.3 kohaselt võib linnavara tasuta kasutusse anda tähtajaga üle 5 (viie) aasta linnavolikogu otsuse alusel.
3. Otsus
Anda SA-le Narva Tööstuspark, registrikood 90003611, enampakkumist korraldamata tasuta kasutusse tähtajaga 25 aastat hoonet aadressil Kerese 20, Narva, Ettevõtluse arenduskeskuse loomiseks. 
4. Rakendussätted
4.1 Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.
4.2 Otsus jõustub seaduses sätestatud korras.
Mihhail Stalnuhhin

1. Esitada Narva Linnavolikogusse läbivaatamiseks ja kinnitamiseks otsuse „Linnavara tasuta kasutusse andmine” eelnõu. 

2. Volitada pr Ljubov Fominad antud küsimus ette kandma Narva Linnavolikogus.

